– Երբեք չեմ երազում, եթե ցանկանում եմ ինչ-որ բանի հասնել, ապա ձգտում եմ: Դեռ 6-րդ դասարանից ցանկանում էի նկարիչ դառնալ, սակայն նկարել սկսել եմ ավելի վաղ մանկությունից: Եթե նվիրվում ես այդ գործին, պետք է մինչև վերջ պայքարել: Հետաքրքրական է այն փաստը, որ փոքր տարիքից նախընտրել եմ նկարել քաղաքային տեսարաններ, ամբոխներ: Այդ ընտրությունը կարելի է կապել հայ- ադրբեջանական պատերազմի հետ: Թեև փոքր էի, բայց այդ դեպքերն անմիջականորեն ազդել են իմ մտածելակերպի ու աշխարհայացքի վրա: Ստեղծագործական կյանքով սկսեցի ապրել 2005-ից, երբ երկրորդ կուրսի ուսանող էի: Սակայն ավելի լուրջ սկսեցի զբաղվել 2008-ից` զինվորական ծառայությունից հետո: Գեղանկարչության ուղղություններից ես ընտրեցի արտահայտչապաշտությունը(էքսպրեսիոնիզմը). թեև այս պարագայում սխալ է օգտագործել «ընտրել». բառը: Դա ընտրություն չէր, հավանաբար այդպես էր կանխորոշված: